POEMS sindromas
Osteosklerotinė mieloma, arba POEMS sindromas – reta mielominės ligos forma, monokloninė gamapatija, kuriai būdingi daugiau ar mažiau išreikšti 5 kriterijai. POEMS yra akronimas: Polineuropatija (P – angl. Polyneuropathy) Organomegalija, ypač kepenų ir blužnies padidėjimas (O – angl. Organomegaly) Endokrinopatija: cukrinis diabetas, ginekomastija, impotencija (E – angl. Endocrinopathy) Monokloninis baltymas – paraproteinas – kraujo serume ir plazminių ląstelių proliferacija kaulų čiulpuose (M – angl. Monoclonal) Odos pažeidimas: hipertrichozė, hiperpigmentacija (S – angl. Skin) Šie pakitimai yra ne kas kita, o paraneoplastinių sindromų kompleksas, kurio priežastis yra mielominė liga.